Kezdő jóga 6. rész - Jógapont - Minden, ami jóga
7 Sze, 2018 1.08K 1
A 6. részben a meditációról lesz szó.
A meditáció folyamata lehetővé teszi az elme nyugalmának és belső békéjének elérését. Technikailag ez a folyamat az elme egy pontra való rögzítését jelenti, amely folyamatot bizonyos szinten tudattalanul mindenki alkalmaz a hétköznapi életben. Legtöbbünknek megvannak a saját kialakult módszerei a megnyugvásra, a figyelem összpontosítására. Ennek köszönhetően a belső békénk, nyugalmunk helyreáll, kiegyensúlyozottabbá válik. Ebben a helyzetben egyfajta örömöt, boldogságot tapasztalhatunk.
Ezek a helyzetek az elménk nyughatatlan természete miatt csak rövid ideig hatásosak. A tartós eredmény elérése érdekében, a koncentráció és a meditáció folyamatának gyakorlásával edzenünk kell az elménket arra, hogy képes legyen egy dologra hosszú időn keresztűl fókuszálni.
Valójában a meditáció folyamatában megtanuljuk uralni az elménket. Ennek az uralomnak a célja az, hogy képesek legyünk a transzcendencia felé fordulni és megérteni saját magunk eredeti természetét (örök életű, teljes tudással és örök boldogsággal rendelkező).
A jóga szentírások leírják, hogy az elme 12mp -es, szilárd, egy pontra való rögzítése a koncentráció. Minimum 12×12 mp -es (2 perc 22mp) hasonló folyamat pedig a meditáció. 25 perc 28mp megszakítatlan meditáció a teljes lelki elmerülés világába (szamádhi) vezeti a gyakorlót.
Ez az állapot kitartó gyakorlással 24 órán keresztül fenntartható. Ebben az állapotban a gyakorló felülemelkedik az anyagi kötőerőkön és az abszolút igazság birtokába jut.
Rövid távú eredmények: nyugodtság, kiegyensúlyozottság, derűs hétköznapok, nagyobb vitalitás, kevesebb alvásigény
Hosszú távú eredmények: tartós egészség, megnövekedett intelligencia, nyitotabb személyiség, nagyobb akaraterő, belső béke
4 év rendszeres meditáció kb. 12 évvel megfiatalítja az embert, meghosszabbítja az életét.
Ezek az eredmények csupán a meditáció melléktermékei!
Az igazi eredmény a lelki önmegvalósítás, az anyagi kötőerőkön való felülemelkedés. Az eredet megismerése.